Companii chineze susținute de Armată, scoase de pe lista burselor din SUA. Ce înseamnă aceste "șicanări“.
Indicele S&P Dow Jones a eliminat unele companii chineze de pe lista sa. Firmele pedepsite de administrația SUA sunt sprijinite de armata chineză. Firmele sunt eliminate de pe radarul de interes al investitorilor americani.
Ce fac marile puteri economice ale lumii în criză? Își dau coate. De data aceasta, terenul de bătaie sunt bursele din SUA. Niște companii chineze susținute de Armată au fost scoase din indexul Statelor Unite, după un ordin administrativ al administrației Trump.Odată cu delistarea, chinezii nu mai stau la VIP și nu mai atrag bani instituționali pentru că nu mai sunt pe radarul de interes.Analistul economic Adrian Mitroi îți spune că aceste șicanări fac parte din jocul de skandenberg al marilor puteri economice.Adrian Mitroi, analist economic: "Listarea chinezilor pe piața americană nu este pentru bani. Chinezii au foarte mulți bani acum. Este pentru această onorabilitate pe care ți-o dă faptul că te listezi pe cele mai bune burse ale lumii. Din această bătălie, China are suficient capital ca să nu depindă de America. Consecințele vor fi doar o continuare a acestei tensiuni.“.